als_Latn dik_Latn sag_Latn
Teknologjia e ka bërë të shpenzuarit e parasë shumë të thjeshtë. Vetëm merr kartën tënde të debitit ose kreditit, boshatise dhe je i “varfër”.
Interneti është edhe më keq, uebfaqe të tilla si Amazon, të ndihmojnë të boshatisësh xhepat me vetëm një klik. Ka disa mënyra me të cilat teknologjia mund të na ndihmojë përmes aplikacioneve për smartfonin ose tabletin tuaj.
Meqë smartfoni juaj qëndron me ju gjithmonë, është një resurs për monitorimin dhe menaxhimin e buxhetit tuaj. Ja ku i keni 9 aplikacione që mund t’ju ndihmojnë të kurseni të hollat tuaja. (PCWorld Albanian)
Mbase keni dëgjuar për Mint tashmë, por në qoftë se nuk e keni përdorur akoma, atëherë po humbisni një shans. Tani në pronësi të “Intuit of Quickbooks and Turbotax Fame”, Mint mund të sinkronizohet me llogarinë tuaj, kartat e krediti, huatë studentore, huatë e tjera, duke të ofruar një panoramë të qartë të situatës suaj financiare. Pasi që keni shtuar llogarite tuaja tek ky aplikacion, ju mund të krijoni një buxhet, dhe Mint do t’ju lajmërojë kurdo që ju të keni tejkaluar buxhetin në secilin sektor.
Mund ta shkarkoni Mint për Android / iOS / Windows Phone (falas)
Ndërkohë që Mint është rekomandimi ynë numër një përsa i përket menaxhimit të buxhetit në smartfonin tuaj, nuk është perfekt. Disa njerëz nuk besojnë në çdo informacion që ai ofron, ndërkohe që të tjerët kanë hasur në probleme. HomeBudget është një alternativë e këndshme nëse vendosni të mos mbani Mint. Aplikacioni ofron çdo gjë që ju mund të prisni nga një aplikacion për menaxhim të financave tuaja, përfshi raporte shpenzimesh, shpenzime të udhëtimeve, etj. Ka po ashtu disa veçori të veçanta si aftësinë për të fotografuar faturat e blerjeve.
Mund ta shkarkoni: HomeBudget per iOS (4.99$) / Android (5.99$)
Paratë që ju shpenzoni në karburante mund të përbëjnë rrezik serioz për buxhetin tuaj, por Gass Buddy mund t’ju ndihmojë duke ju ridrejtuar për tek Ofruesit e Karburanteve me çmime më të lira. Do të vëreni se do kurseni 20 ose 30 cent për gallon dhe në fund të vitit mund të kurseni më shumë.
Mund ta shkarkoni: Gass Buddy per Android / iOS / Windows Phone / Blackberry (falas)
Realisht këtu kemi të bëjmë me një numër aplikacionesh, një për Androdi dhe një për iOS, të cilët duket se nuk kanë lidhje me njëri-tjetrin, pavarësisht se mbajnë një emër. Të dy janë shumë të thjeshtë, duke ofruar veçori të thjeshta si llogaritja e interesit dhe humbjes. Ngaqë janë kaq të thjeshtë mund t’ju ndihmojnë të llogaritni shpejt e të vendosni nëse është ide e mirë të blini me kartë krediti apo jo.
Mund ta shkarkoni: Simple Loan Calculator per iOS / Android (falas)
Një tjetër aplikacion i thjeshtë, Savings Goals është, padyshim, dizenjuar për t’ju ndihmuar juve të kurseni. Ju mund të vendosni disa qëllime në aplikacion së bashku me shumën e parave që dëshironi të shpenzoni çdo muaj dhe pastaj aplikacioni do të gjenerojë një axhendë shpenzimesh ditore për ju. Dhe ndërkohë që i afroheni qëllimit tuaj, axhenda automatikisht përditësohet për të reflektuar shumën e mbetur dhe si të shpenzohet.
Mund ta Shkarkoni: Savings Goals per iOS (0.99$)
Aplikacioni përdor GPS tuaj për t’ju informuar rreth dyqaneve aty afër dhe ofron informacion nëse faturat janë të disponueshme edhe online. Dyqanet me çmimet më të mira vihen në pamje të parë. Ky aplikacion po ashtu ju sugjeron si të shpenzoni në gjëra të nevojshme fillimisht, të tilla si rroba pune ose pjesë të makinerive.
Mund ta Shkarkoni: RetailMeNot për Android / iOS (falas)
Craigslist ka një aplikacion ? Pse jo, po ka – shumë në fakt. Uebfaqja online e preferuar nga secili po ndjek modernen dhe e bën më të lehtë për ju të kurseni ca para duke gjetur dhe blerë gjëra të dobishme. Aplikacioni më i mirë për iOS quhet Craiglist, ndërsa më i miri për Android quhet cPRO. Që të dy janë falas.
Mund ta Shkarkoni: Craigslist për iOS / cPRO për Android (falas)
Ushqimoret janë një tjetër shpenzim i zakonshëm që secili duhet të planifikojë. Ndryshe nga karburanti për makina, “karburanti” për trupin tonë mund të gjendet lirë nëse e dimë ku të kërkojmë. Këtë gjë e bën GroceryIQ. Ky aplikacion përmban një databazë të madhe nga shitës të ndryshëm, së bashku me çmimet, që ju të vendosni se cili dyqan është më i përshtatshëm për xhepin tuaj.
Mund ta Shkarkoni: GroceryIQ për Android / iOS
Ky aplikacion nga MasterCard mund t’ju ndihmojë të gjeni bankomatet afër jush që nuk do t’ju marrin para për shërbimin, duke ju kursyer para. Nuk është e domosdoshme ta shkarkoni këtë aplikacion ngaqë rrjete te ndryshme bankomatësh kanë aplikacionet e tyre, kështu që mund të pyesni bankën tuaj për aplikacionin që është më i miri për ju.
Mund ta Shkarkoni: ATM Hunter për Android / iOS
Këto 10 aplikacione duhet t’ju ndihmojnë në menaxhimin e buxhetit tuaj, të caktoni shpenzimet dhe qëllimet, të gjeni karburante të dhe pikat ushqimore të lira ose madje ti shmangeni edhe pagesës për shërbimet e Bankomatëve.
als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn